નવી દિલ્હી , 25 ડિસેમ્બરઃ નવા વર્ષ નોકરિયાતો માટે ખુશખબરી લઇને આવી શકે છે . આ સમાચાર પીએફ પર મળનારા વ્યાજ સાથે જોડાયેલા છે . જો આ યોજનાને લાગૂ કરવામાં આવે તો નવું વર્ષ ખુશીઓની ભેટ લઇને આવશે . આ અંગે નિર્ણય આગામી 13 જાન્યુઆરીએ લેવામાં આવશે . ઇપીએફઓએ ચાલુ નાણાંકીય વર્ષ 2013 - 14 માટે પીએફ જમા પર 8.5થી વધુ વ્યાજ આપવાનો પ્રસ્તાવ તૈયાર કર્યો છે . તેને 13 જાન્યુઆરીના 2014ના રોજ સેન્ટ્રલ બોર્ડ ઑફ ટ્રસ્ટી ( સીબીટી ) ની બેઠકમાં રજૂ કરવામાં આવશે . જો પ્રસ્તાવિત દર પર સામાન્ય સમજૂતી બની જાય તો હાલના નાણાંકીય વર્ષમાં કર્મચારીઓને પીએફ જમા પર પહેલાંથી વધુ વ્યાજ મળી શકે છે . ઇપીએફઓના એક વરિષ્ઠ અધિકારીઓએ જણાવ્યું હતું કે પુનગઠન બાદ આ પ્રથમ બેઠક હશે . બેઠકના એજન્ડામાં કેટલાક અન્ય મુદ્દા પણ છે . પરંતુ તેમાં મહત્વપૂર્ણ વ્યાજદર પર નિર્ણય લેવામાં આવશે . તેમને કહ્યું હતું કે ચાલુ નાણાંકીય વર્ષ માટે પીએફ પર વ્યાજદર નક્કી કરવાનો પ્રસ્તાવ લાંબા સમયથી લટકેલો છે . ઇપીએફઓના અનુસાર સંગઠનની આર્થિક સ્થિતી સારી છે . એટલા માટે આશા વ્યક્ત કરવામાં આવી રહી છે કે નવા દર 8.50 ટકાથી વધુ હોય શકે છે . જાણકારોનું કહેવું છે કે ચૂંટણીના વાતાવરણમાં આકર્ષક વ્યાજદર નક્કી થવાની આશા છે . પરંતુ તેના માટે નાણામંત્રાલય દ્વારા લીલી ઝંડીની જરૂરિયાત છે . અત્રે ઉલ્લેખનીય છે કે ગત વર્ષમા6 8.5 ટકા વ્યાજ દર નક્કી કરવામાં આવ્યો હતો . આ પહેલાં પૂર્વ પીએફ પર વ્યાજ દર 8.25 ટકા હતો .